EkBass/fiwiki-20250220-pages-articles huggingface dataset:
Gourmandises

Gourmandises on Alizéen debyyttialbumi. Se julkaistiin vuoden 2000 lopussa Ranskassa ja muualla Euroopassa vuoden 2001 alussa. Albumin ensimmäinen single ”Moi Lolita” tuli heti suureksi hitiksi ympäri Eurooppaa. Albumin nimi ”Gourmandises” tarkoittaa suomeksi makeisia. Albumin musiikin on säveltänyt Laurent Boutonnat, ja sanoittanut Mylène Farmer. ==Kappaleet== # # # # # # # # # # ==Singlet== #"Moi Lolita" #"L'Alizé" #"Parler tout bas" #"Gourmandises" Luokka:Vuoden 2000 esikoisalbumit Luokka:Alizéen albumit
Puistopunatasku

Puistopunatasku (Cossypha heuglini) on afrikkalainen punataskujen sukuun kuuluva varpuslintu. Laji on nimetty Theodor von Heuglinin kunniaksi. Barbosa du Bocage antoi lajille nimen Cossypha subrufescens 1869.FICHAS DAS ESPÉCIES DESCRITAS POR J.V. BARBOZA DU BOCAGE Cossypha-suvun nimesi Vigors 1825.ITIS == Koko ja ulkonäkö == Höyhenpuku on ruosteenruskea alapuolelta kurkusta pyrstöön ja siniharmaa selästä ja siivistä. Pää on musta ja silmien yläpuolella on leveät, niskaan asti ulottuvat valkoiset juovat. Muistuttaa pensaspunataskua (Cossypha semirufa).Kenyabirds (kuva) == Esiintyminen == Puistopunatasku elää lähes koko Saharan eteläpuolisessa Afrikassa aina Etelä-Afrikan koillisosiin saakka. Sen elinalueen laajuus on noin 6,1 miljoonaa neliökilometriä ja kanta on elinvoimainen. == Elinympäristö == Trooppiset ja subtrooppiset kuivat metsät, ylängöt ja savanni. == Lähteet == Luokka:Siepot
Ahasverus Fritsch

Ahasverus Fritsch (16. joulukuuta 1629 Mücheln – 24. elokuuta 1701 Rudolstadt, Thüringen) oli saksalainen lainoppinut ja virsirunoilija. Lainopillisten ja hengellisten kirjoitusten lisäksi hänet tunnettiin myös pienimuotoisten sävellysten tekijänä sekä yliopiston kanslerina Rudolfstadtissa.Ahasuerus Fritsch cyberhymnal.org ==Elämänvaiheet== Hänen isänsä oli pormestari Andreas Fritsch ja hänen äitinsä Esther Fritsch (os. Hesse). Perheessä oli kahdeksan lasta. Lapsuutensa hän eli kolmekymmenvuotisen sodan melskeissä. Ahasveruksen ollessa vain kahden vuoden vanha perhe joutui pakenemaan Voigtlandiin kotikaupungin palon seurauksena. Lapsuudessaan hän joutui monesti rosvojen ja ryövärien sekä sotilaiden takia piileskelemään luolissa, kellareissa ja metsissä. Monesti hänet ryöstettiinkin päällysvaatteitaan myöten. Ollessaan neljäntoista hänen isänsä kuoli, mutta äiti piti huolta lapsistaan ja lähetti Ahasveruksenkin Hallessa sijaitsevaan lukioon, jossa poika ahersi kuusi vuotta kunnes kesällä 1650 pääsi Jenan yliopistoon lukemaan lakia J. Georg Adam Struven oppilaaksi. Köyhyys haittasi opintoja, mutta kaikesta huolimatta hän suoritti ensimmäisen yliopistotutkintonsa neljän vuoden opintojen jälkeen 1654. Hänen toimi opettajana aatelisperheessä, ja työnsä avulla hän itsekin pääsi opintiellä eteenpäin ja suoritti 32-vuotiaana lainopillisen yliopistotutkinnon Jenan yliopistossa. Vuonna 1657 hänestä tuli nuoren kreivi Albert Anton von Schwarzburg-Rudolstadin yksityisopettaja. Aatelisperhe piti hänestä kovasti ja näin Ahasverus nousi arvostettuun asemaan.Hän oli kirjeenvaihdossa aikansa kuuluisimpien valtionmiesten ja teologien kanssa. Rudolstadissa hän tutustui kreivitär Ludämilie Elisabeth von Schwarzburg- Rudolstadtiin ja avusti tätä lukemalla ja arvostelemalla hänen virsitekstejään, sekä julkaisi Ludämilien serkun Emilien kanssa Ludämilien virret viisitoista vuotta tämän kuolemansa jälkeen kirjassa ”Die Stimme der Freundin, das ist: Geistliche Lieder". Vuonna 1663 hän avioitui Dorothea Marian kanssa ja he saivat neljä poikaa ja viisi tytärtä. Kaksi lapsista kuoli ennen isäänsä. Fritsch oli arvostettu valtiomies ja toimitti kaksi virsikokoelmaa ja kirjoitti myös niin juridisista kuin muunlaisistakin aiheista. Myöhemmin hänestä tuli yliopiston kansleri ja Rudolstadtin konsistorin puheenjohtaja. Johann Sebastian Bachin kantaatin BWV 123 virttä “Liebster Immanuel, Herzog der Frommen” pidetään Fritschin kirjoittamana virtenä. Suomen evankelis-luterilaisen kirkon virsikirjan virsi 378 "Kaitse, Jeesus, paimen hyvä" on merkitty Sigmund von Birkenin kirjoittamaksi, mutta on myös arveltu, että sen olisikin kirjoittanut hänen aikalaisensa Ahasverus Fritsch.Virsikirja ==Lähteet== Luokka:Saksalaiset virsirunoilijat Luokka:Saksalaiset runoilijat Luokka:Vuonna 1629 syntyneet Luokka:Vuonna 1701 kuolleet
Cyril Collard

Cyril Collard (19. joulukuuta 1957 – 5. maaliskuuta 1993) oli ranskalainen kirjailija, elokuvaohjaaja, käsikirjoittaja ja näyttelijä. Elokuvien lisäksi Collard ohjasi myös musiikkivideoita. Collard on tunnettu erityisesti biseksuaalisuutta käsittelevistä töistään. Hän oli itse biseksuaali ja maansa varhaisimpia avoimesti HIV-positiivisia kuuluisuuksia. Collard menehtyi AIDS- komplikaatioihin vain 35-vuotiaana. Collard'n omaan elämään perustuva, erityisesti hänen biseksuaalisuuttaan, ihmissuhteitaan ja HIV-tartuntaansa käsittelevä elokuva Villit yöt (1992) oli menestys ja voitti neljä César- palkintoa. Collard ohjasi ja käsikirjoitti elokuvan sekä esiintyi sen pääosassa. Lisäksi hän sävelsi ja esitti elokuvan musiikkia. == Bibliografia == * Condamné amour (1987) * Les Nuits fauves (1989) * L'Ange sauvage (1993) * L'Animal (1984) == Elokuvat == === Ohjaaja === * Grand huit (lyhytelokuva 1982) * Alger la blanche (lyhytelokuva 1986) * Les Nuits fauves (1992) === Käsikirjoittaja === * Grand huit (lyhytelokuva 1982) * Alger la blanche (1986) * Les Nuits fauves (1992) * Raï (1995) === Näyttelijä === * À nos amours (1983) * Mariage blanc (1986) * Coté Nuit (lyhytelokuva 1987) * Les Raboteurs (1988) ==Lähteet== * Luokka:Ranskalaiset kirjailijat Luokka:Ranskalaiset elokuvaohjaajat Luokka:Ranskalaiset näyttelijät Luokka:Vuonna 1957 syntyneet Luokka:Vuonna 1993 kuolleet
Latvasta laho

Latvasta laho () on vuonna 1980 ensi-iltansa saanut yhdysvaltalainen komediaelokuva, jonka ohjasi Harold Ramis. Elokuvan pääosaa näytteli Chevy Chase ja muissa keskeisissä rooleissa esiintyivät Rodney Dangerfield ja Bill Murray. Latvasta laholle tehtiin vuonna 1988 jatko-osa Caddyshack II. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Latvasta lahon kaikkien aikojen sadan parhaan komedian listalle. == Lähteet == Luokka:Yhdysvaltalaiset komediaelokuvat Luokka:Golfelokuvat Luokka:Vuoden 1980 yhdysvaltalaiset elokuvat Luokka:Harold Ramisin ohjaamat elokuvat Luokka:Warner Brosin elokuvat
Loïc Leferme

Loïc Leferme (28. elokuuta 1970 – 11. huhtikuuta 2007) oli ranskalainen vapaasukeltaja ja maailmanennätysmies. Lokakuussa 2004 Leferme teki vapaasukelluksen maailmanennätyksen sukellettuaan 171 metrin syvyyteen ilman hengityslaitteita. Leferme sai surmansa 36-vuotiaana huhtikuussa 2007 harjoitussukelluksella Villefranche-sur-Merissä Nizzan lähistöllä. Luokka:Vapaasukeltajat Luokka:Ranskalaiset urheilijat Luokka:Ranskalaiset sukeltajat Luokka:Vuonna 1970 syntyneet Luokka:Vuonna 2007 kuolleet
Georgina Spelvin

Georgina Spelvin (s. 3. tammikuuta 1936) on yhdysvaltalainen näyttelijä. Hän on kuulunut aikuisviihdealan palkintoja jakavan XRCO:n kunniajäsengalleriaan vuodesta 1985. Spelvin aloitti uransa näyttämöllä (muun muassa Guys and Dolls), mutta siirtyi pornoon tutustuttuaan ohjaaja Gerard Damianoon. Tunnetuimpiin elokuviin kuuluu The Devil in Miss Jones (1973). Teksasissa syntyneen Spelvinin oikea nimi on Michelle Graham. Kymmenien pornoelokuviensa ohella hän esiintyi lyhyesti Poliisiopisto-sarjan ensimmäisessä ja kolmannessa elokuvassa 1980-luvulla, joissa hän esitti sivuroolissa seksityöntekijää. Spelvin julkaisi omaelämäkertansa The Devil Made Me Do It vuonna 2008. == Lähteet == Luokka:Yhdysvaltalaiset näyttelijät Luokka:Vuonna 1936 syntyneet Luokka:Elävät henkilöt
Hoosianna

Hoosianna on alkujaan hepreankielinen huudahdus, joka varsinaisesti merkitsee ”oi auta” tai ”pelasta”, mutta jota jo varhain alettiin käyttää myös kuninkaille ja Jumalalle sekä erityisesti odotetulle Messiaalle osoitettuna riemu- ja ylistyshuutona. Vanhassa testamentissa sana esiintyy muun muassa psalmissa 118 (jae 25). Kaikissa evankeliumeissa kerrotaan, että kun Jeesus saapui aasilla ratsastaen Jerusalemiin, kansanjoukko (tai Luukkaan mukaan hänen opetuslapsensa) ottivat hänet riemuiten vastaan ja huusivat hoosiannaa (Matt. 21:1–11, Mark. 11:1–10, Luuk. 19:29–38, Joh. 12:12–19). Tämä tapahtui kuitenkin vain muutamaa päivää ennen hänen ristiinnaulitsemistaan. Tapauksen muistoksi vietetään palmusunnuntaita. Sana esiintyy yleisesti myös kristillisissä hymneissä ja virsissä, joista Suomessa tunnetuin on G. J. Voglerin säveltämä Hoosianna-hymni (virsi 1 nykyisessä virsikirjassa). Sana sisältyy muun muassa messuissa laulettavaan Sanctus-hymniin. Hoosianna-hymnin laulaminen ensimmäisenä adventtisunnuntaina on vanha perinne Suomessa ja Ruotsissa. Hymnillä on ikää yli 200 vuotta. Uskonnollisen perinteen ulkopuolella termiä ’hoosianna’ käytetään suomessa joissain puhekielisissä yhteyksissä metaforisesti verbin ’huutaa’ kanssa kuvaamaan suurta iloa, innostuneisuutta tai vahvaa kokemusta tai toimintaa, josta oletettavasti aiheutuu vastaavaa tunnetta tai tunteita. == Aiheesta muualla == Luokka:Kristilliset käsitteet Luokka:Raamatulliset sanonnat Luokka:Uskonnollinen kokemus ja toiminta
Pirullinen kosto

Pirullinen kosto (The Evil That Men Do) on vuonna 1984 ensi-iltansa saanut toiminta- ja jännityselokuva, jonka ohjasi J. Lee Thompson ja pääosaa esittää Charles Bronson. == Juoni == Tohtori Clement Molloch on sadistinen kiduttaja, joka tunteettomasti muun muassa sulloo irtopäitä uhriensa vatsaan sekä pakottaa heidät syömään omaa ulostettaan. Molloch saa hupinsa näistä järjettömistä karmeuksistaan. Yksi Mollochin uhreista on eräs reportteri, jonka Molloch kiduttaa armotta hengiltä. Entinen palkkamurhaaja Holland (Charles Bronson) viettää eläkepäiviä saarellansa, kunnes Hector Lomelin saapuu paikalle ja kertoo ystävänsä kuolemasta. Hector pyytää Hollandilta hoitaa Molloch, mutta hän kieltäytyy ottamasta työtään. Myöhemmin hän muuttaa mielensä ja lähtee Meksikon rajalle etsimään Mollochia. Hän saa myös mukaansa reportterin vaimon Rhianan. == Näyttelijät == ==Arvioita== Video-oppaassa vuodelta 1994 Roope Lehtinen pitää Pirullista kostoa tavanomaisena Bronson- elokuvana, jossa tähti ei ole enää parhaassa vedossa. Hän antaa sille yhden tähden viidestä, mikä vastaa sanallista arviota ”huono”. ==Lähteet== Luokka:Yhdysvaltalaiset jännityselokuvat Luokka:Vuoden 1984 yhdysvaltalaiset elokuvat Luokka:Yhdysvaltalaiset toimintaelokuvat Luokka:J. Lee Thompsonin ohjaamat elokuvat
Johanna Suurpää

Johanna Suurpää (s. 6. maaliskuuta 1962 Helsinki) on oikeusministeriön demokratia- ja julkisoikeusosaston päällikkö https://oikeusministerio.fi/virkamiesjohto. Hän toimi aiemmin Pakolaisneuvontapisteen lakimiehenä ja Turvapaikkalautakunnan sihteerinä, vähemmistövaltuutettuna 2007–2010. Sen jälkeen hän toimi ulkoministeriön ihmisoikeuspolitiikan yksikön päällikkönä, ja oikeusministeriön demokratia- ja kieliasioiden yksikön johtajana. Koulutukseltaan hän on oikeustieteen kandidaatti. Hän on toiminut myös asiantuntijana Wienissä ja Tallinnassa maahanmuuttoasioissa. Naistoimittajat ry myönsi Suurpäälle vuonna 1989 Vuoden kellokas -palkinnon huomion kiinnittämisestä pakolaiskysymykseen. Suurpää toimi vuonna 1990 Suomen Demokraattisten Lakimiesten puheenjohtajana. Johanna Suurpään vanhemmat ovat Matti Suurpää ja Anna-Liisa Suurpää o.s. Kärki, äidinisä oli säveltäjä Toivo Kärki . == Lähteet == == Aiheesta muualla == * Pirjo Pajunen: Siirtotyöläisiä vai uusia suomalaisia. Palkkatyöläinen 1/2009. Luokka:Suomalaiset virkamiehet Luokka:Suomalaiset juristit Luokka:Vuonna 1962 syntyneet Luokka:Elävät henkilöt
Keskiyön pako

Keskiyön pako (Midnight Run) on vuonna 1988 ensi-iltansa saanut toimintaelokuva. Elokuvan ohjasi Martin Brest ja pääosassa on Robert De Niro. Elokuva kertoo entisestä poliisista, Jack Walshista joka toimii nykyään palkkionmetsästäjänä. Jack on saanut uuden keikan johon sisältyy käyminen New Yorkissa, josta Jackin pitää hakea mafialta rahaa huijanneen Jonathan "Duke" Mardukas. Jackin pitää viedä Jonathan Los Angelesiin, ennen kuin mafian tappajat saavat heidät kiinni. Hommaa vaikeuttaa Jackin ja Duken jatkuvat erimielisyydet ja FBI-agentti, joka jahtaa kanssa Dukea saadakseen hänet avaintodistajaksi erään mafiapomon kiinni ottamiseen. == Näyttelijät == == Vastaanotto == Video-oppaassa vuodelta 1994 Asko Alanen luonnehti elokuvaa hulvattoman yllätykselliseksi ja tiheätempoiseksi ja antoi sille neljä tähteä viidestä, mikä vastaa sanallista arviota ”erinomainen”. == Lähteet == Luokka:Yhdysvaltalaiset toimintakomediat Luokka:Yhdysvaltalaiset road moviet Luokka:Vuoden 1988 yhdysvaltalaiset elokuvat Luokka:Martin Brestin ohjaamat elokuvat Luokka:Universal Picturesin elokuvat
Paul Neumann

Paul Neumann (13. kesäkuuta 1875 Wien – 9. helmikuuta 1932 Wien) oli itävaltalainen juutalainen uimari, joka osallistui vuoden 1896 kesäolympialaisiin voittaen kultaa 500 metrin vapaauinnissa. Hänestä tuli samalla ensimmäinen itävaltalainen olympiavoittaja ikinä. Neumann osallistui kyseisissä olympialaisissa 500 ja 1200 metrin vapaauintikilpailuihin. Hän voitti 500 metrin vapaauinnin aikaan 8.12,6, mutta koska 1200 metrin vapaauinti pidettiin välittömästi 500 metrin vapaauinnin jälkeen ei Neumann ehtinyt levätä tarpeeksi seuraavaa uintisuoritusta varten. Lopulta Neumann keskeytti 1200 metrin vapaauinnin. Neumannin uran muita kohokohtia ovat olleet muun muassa Itävallan jokiuintimestaruus vuonna 1892 ja Itävallan mestaruus 510 metrin vapaauinnissa vuonna 1894 Vuonna 1897 Neumann teki maailmanennätykset 2, 3, 4 ja 5 mailin uinneissa. Hänet on valittu myös kansainväliseen uinnin hall of fameen ja kansainväliseen juutalaisten urheilijoiden hall of fameen. ==Lähteet== Luokka:Itävaltalaiset uimarit Luokka:Itävaltalaiset olympiavoittajat Luokka:Vuonna 1875 syntyneet Luokka:Vuonna 1932 kuolleet
Vaaliruhtinas

Vaaliruhtinas (, ) oli eräiden kirkollisten tai maallisten ruhtinaiden nimitys Pyhässä saksalais-roomalaisessa keisarikunnassa. Heidän asemansa määriteltiin kultaisessa bullassa vuonna 1356. Tuolloin vaaliruhtinaita oli seitsemän. Vaaliruhtinaiden tehtävänä oli valita keisari. Keisarin vaalista käytettiin nimitystä Kur, ja se suoritettiin äänestämällä siten, että keisariehdokkaan tuli saada kahden äänen enemmistö. Vaaliruhtinailla oli laajat etuoikeudet, kuten alueidensa suvereniteetti (Landeshoheit), minkä ansiosta he olivat käytännöllisesti katsoen itsenäisiä suhteessa keisariin. == Vaaliruhtinaat == Alun perin vaaliruhtinaita olivat: * Mainzin arkkipiispa, Germanian arkkikansleri * Trierin arkkipiispa, Gallian arkkikansleri * Kölnin arkkipiispa, Italian arkkikansleri * Böömin kuningas * Kurpfalzin kreivi, joka oli virkaatekevä keisari niissä alueissa missä vallitsi saalilainen laki, kun istuimella ei ollut hallitsijaa * Saksin herttua, joka oli virkaatekevä keisari niillä alueilla, missä vallitsi Saksin laki, kun istuimella ei ollut hallitsijaa * Brandenburgin rajakreivi. 1600-luvulla vaaliruhtinaiksi valittiin myös: * Baijerin herttua vuodesta 1623 lähtien, mutta tämä vaalioikeus yhdistettiin 1700-luvun lopulla Kurpfalzin kreivin vaalioikeuteen, kun herttuaksi ja kreiviksi tuli sama henkilö, sekä * Braunschweig-Lüneburgin herttua vuodesta 1692 lähtien. Napoléon Bonaparten aikana vuonna 1803 vaaliruhtinasjärjestelmää uudistettiin merkittävästi. Kaksi hengellistä kirkkoruhtinasta, Trierin ja Kölnin arkkipiispat, menettivät asemansa vaaliruhtinaina. Samalla nimitettiin uusia vaaliruhtinaita. Kahden vuoden päästä tehtiin vielä yksi muutos vaalioikeuksiin. Vaaliruhtinaiden joukkoon kuuluivat nyt myös: * Regensburgin arkkipiispa vuodesta 1803 * Salzburgin arkkipiispa vuosina 1803–1805 * Würzburgin piispa vuodesta 1805 * Württembergin herttua vuodesta 1803 * Badenin maakreivi vuodesta 1803 ja * Hessen-Kasselin maakreivi vuodesta 1803. Vaaliruhtinaiden tehtävä päättyi vuonna 1806. Vain Hessen-Kasselin maakreivi käytti vaaliruhtinaan arvonimeä vuoteen 1866 saakka. == Aiheesta muualla == * Katkelma kultaisesta bullasta Luokka:Aatelisarvot Luokka:Saksan aateli *
Marzio Bruseghin

Marzio Bruseghin (s. 15. kesäkuuta 1974 Conegliano, Treviso) on italialainen maantiepyöräilijä, joka kilpaili ammattilaisena 1997–2012. Bruseghin voitti Italian maantieaika-ajomestaruuden vuonna 2006. Italian ympäriajossa hän voitti ylämäkeen ajetun aika-ajoetapin 2007 sekä osittain mäkisessä maastossa ajetun aika-ajo-osuuden 2008. Hän ajoi vuonna 2008 kaikki kolme suurta ympäriajoa maaliin. Italian ympäriajossa hän oli kolmas, Ranskan ympäriajossa 27. ja Espanjan ympäriajossa kymmenes. ==Saavutuksia== *Maantieaika-ajon MM- kilpailu: 2004 kuudes, 2005 14. *Italian ympäriajo: **2001 kokonaiskilpailun 16. **2003 toinen etapilla 21 (aika-ajo) **2005 kokonaiskilpailun yhdeksäs, toinen etapilla 5 **2006 toinen etapilla 18 **2007 kokonaiskilpailun kahdeksas, voitto etapilla 13 (aika-ajo) **2008 kokonaiskilpailun kolmas, voitto etapilla 10 (aika-ajo) **2009 kokonaiskilpailun kymmenes **2012 kokonaiskilpailun 17. *Ranskan ympäriajo: 2006 kokonaiskilpailun 20. *Espanjan ympäriajo: **2008 kokonaiskilpailun kymmenes **2010 kokonaiskilpailun 20. **2011 kokonaiskilpailun 14., toinen etapilla 19 *Saksan ympäriajo: 2006 kokonaiskilpailun kuudes *Lombardian ympäriajo: 2004 kuudes *Giro del Trentino: 2003 mäkikilpailun voitto *Italian maantieaika-ajomestari: 2006 ==Lähteet== *Marzio Bruseghin Trap-Friis-tietokannassa *Marzio Bruseghin cyclingarchives.com-tietokannassa ===Viitteet=== ==Aiheesta muualla== *Virallinen sivusto Luokka:Italialaiset maantiepyöräilijät Luokka:Vuonna 1974 syntyneet Luokka:Elävät henkilöt
Sivasin maakunta

Sivasin maakunta () on maakunta Turkissa. Sen pääkaupunki on Sivas. Maakunnan asukasluku on 618 617 (2015). Pinta-alaa sillä on 28 164 neliökilometriä (2014), ja se on Turkin toiseksi laajin maakunta. == Piirikunnat == Maakunta on jaettu 17 piirikuntaan. * Akıncılar * Altınyayla * Divriği * Doğanşar * Gemerek * Gölova * Gürün * Hafik * İmranlı * Kangal * Koyulhisar * Merkez * Şarkışla * Suşehri * Ulaş * Yıldızeli * Zara ==Lähteet== ===Aiheesta muualla===
Josef Černý

Josef Černý (s. 18. lokakuuta 1939 Rožmitál, Böömin-Määrin protektoraatti) on entinen jääkiekkoilija. Hän pelasi 210 maaottelua Tšekkoslovakian jääkiekkomaajoukkueessa 1960-ja 1970-luvuilla. Černý pelasi ZKL Brno- jääkiekkoseurassa. Černý voitti Tšekkoslovakian mestaruuden 1960 ja 1966, voitti myös Euroopan seurajoukkueiden mestaruuden 1966 ja 1968. Hän saavutti olympiapronssia 1964 talviolympialaisissa, olympiahopeaa 1968 talviolympialaisissa ja olympiapronssia 1972 talviolympialaisissa. Kaudella 1978/1979 valmensi pelaaja-valmentajana itävaltalaisseuraa Atse Grazia. Valittu kansainvälisen jääkiekkoliiton IIHF:n Hall of Fameen 2007. Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1939 syntyneet Luokka:Elävät henkilöt
European Renewable Energy Council

The European Renewable Energy Council (EREC) on Euroopan uusiutuvan energiaan liittyvän teollisuuden, kaupan ja tutkimuksen kattojärjestö, joka perustettiin vuonna 2000. ERECin toimisto sijaitsee Brysselissä. Järjestön pitää tehtävänään:Objectives , EREC - European Renewable Energy Council, 2007 * toimia uusiutuvan energian eurooppalaisen teollisuuden ja tutkimuksen edunvalvojana, * toimia keskustelufoorumina, * vaikuttaa poliittisiin päättäjiin paikalliselta känsainväliselle tasolle, ja * edistää eurooppalaista uusiutuvan energian teknologiaa, tuotteita ja palveluja maailmanmarkkinoilla. Järjestön jäsenyhdistyksiin kuuluvien yritysten vuosittainen liikevaihto on yhteensä 45 miljardia euroa, ja henkilöstömäärä yli 450 000 työntekijää..Organisation , EREC - European Renewable Energy Council, 2007 ==Jäsenyhdistyksiä ja -liittoja== * European Biomass Association * European Geothermal Energy Council * European Photovoltaic Industry Association * European Small Hydropower Association * European Solar Thermal Industry Federation * European Biomass Industry Association * European Wind Energy Association * European Renewable Energy Research Agency * European Bioethanol Fuel Association * European Renewable Energies Federation * European Ocean Energy Association ==Julkaisuja== * Renewable Energy Technology Roadmap up to 2020 EREC, 24 s., 1/2007 * Renewable heating EREC, 1/2007 * EREC’s Position on the Framework Directive for Renewable Energy Sources 1.10.2007 ==Lähteet== Luokka:Teollisuusjärjestöt
Silvia Pinal

Silvia Pinal Hidalgo (12. syyskuuta 1931 – 28. marraskuuta 2024) oli meksikolainen näyttelijä, joka esiintyi useissa Luis Buñuelin elokuvissa, kuten Viridianassa (1961) ja El ángel exterminadorissa (1962). Hän näytteli myös telenoveloissa ja loi toissijaisen uran politiikassa. ==Lähteet== Luokka:Meksikolaiset näyttelijät Luokka:Meksikolaiset poliitikot Luokka:Vuonna 1931 syntyneet Luokka:Vuonna 2024 kuolleet
Frank Neal

Frank Neal (s. 30. lokakuuta 1954 Toronto, Ontario) on kanadalainen jääkiekkopuolustaja. Neal pelasi SM-liigassa kolme kautta edustaen Reipas Lahtea ja HIFK:ta. Lahdessa pelatessaan Neal tuli valituksi SM-liigan All Stars -kentälliseen kaudella 1978–1979, ensimmäisenä ulkomaalaisena SM-liigan historiassa. Seuraavat kaksi kautta Neal pelasi HIFK:n joukkueessa, jossa hän oli yksi avainpelaajista joukkueen voittaessa Suomen mestaruuden kaudella 1979–1980. HIFK:sta Neal siirtyi pelaamaan Ruotsin Elitserieniin Färjestadin joukkueeseen, jossa hän ei kuitenkaan päässyt samalle tasolle, kuin SM- liigassa. Neal oli puolustajaksi pienikokoinen, vain 168 cm. Siitä huolimatta hänet muistetaan kovana taistelijana, joka osasi tehdä pisteitä (kaudella 1979–1980 33 ottelua, joissa 39 pistettä). Vuodesta 2011 lähtien Neal on toiminut NHL-seura Minnesota Wildin pelaajatarkkailijana. == Aiheesta muualla == * Luokka:Kanadalaiset jääkiekkoilijat Luokka:Vuonna 1954 syntyneet Luokka:Elävät henkilöt
Embrace

Embrace on englantilainen kitararockbändi Brighousesta ja Bradfordista West Yorkshiresta. Tähän päivään mennessä he ovat julkaisseet viisi studioalbumia, yhden singlealbumin ja yhden b-side- kokoelman. Yhtyeeseen kuuluu veljekset Danny McNamara (laulaja) ja Richard McNamara (kitaristi) sekä basisti Steve Firth, kosketinsoittaja Mickey Dale ja rumpali Mike Heaton. Yhtyeen tuorein studioalbumi, How to Be a Person Like Other People, julkaistiin 26. elokuuta 2022. == Diskografia == === Studioalbumit === * The Good Will Out (1998) * Drawn from Memory (2000) * If You've Never Been (2001) * Out of Nothing (2004) * This New Day (2006) * Embrace (2014) * Love Is a Basic Need (2018) * How to Be a Person Like Other People (2022) === Kokoelmat === * Fireworks: The Singles 1997-2002 (2002) * Dry Kids: B-Sides 1997-2005 (2005) * The Essental (2007) === EP:t === * Fireworks (1997) * One Big Family (1997) * All You Good Good People (1997) * The Good Will Out (1998) * The Abbey Road Sessions (1999) * Refugees (2014) === Singlet === * All You Good good People (1997) * Come Back to What You Know (1998) * My Weakness is None Your Bussiness (1998) * Hooligan (1999) * You're Not Alone (2000) * Save Me (2000) * I Wouldn't Wanna Happen to You (2000) * Wonder (2001) * Make it Last (2001) * Gravity (2004) * Ashes (2004) * Looking As You Are (2005) * A Glorius Day (2005) * Nature's Law (2006) * World at Your Feet (2006) * Target (2006) * I Can't Come Down (2006) * Follow You Home (2014) * I Run (2014) * In the End (2014) Luokka:Brittiläiset rockyhtyeet
Dean Whitehead

Dean Whitehead (s. 21. tammikuuta 1982 Abingdon, Englanti) on englantilainen jalkapalloilija, joka edustaa Englannin Valioliigassa pelaavaa Stoke City FC. Hän on pelipaikaltaan keskikenttäpelaaja. == Ura == === Oxford United === Whitehead aloitti uransa Abingdon Townin juniorijoukkueessa ennen siirtymistään Oxford Unitediin. Viiden Oxford-kauden jälkeen Whitehead siirtyi Sunderlandiin vapaalla siirrolla. Myöhemmin FA määräsi Sunderlandin maksamaan 150 000 puntaa Oxfordille. === Sunderland === Whiteheadista tuli nopeasti edustusjoukkueen avainpelaaja ja hän oli johdattamassa Black Catsit mestaruussarjan voittoon kaudella 2004–05. Kauden päätteeksi pelaajat valitsivat hänet kauden parhaaksi. Seuraavalla kaudella (2005/06) Whitehead solmi Sunderlandin kanssa kolmen vuoden jatkosopimuksen. Sunderlandin osalta kausi oli epäonnistunut ja se putosi takaisin Championshipiin. Whiteheaden valioliigakaudesta parhaiten muistetaan hänen upea vapaapotkumaalinsa n. 27 metristä ohi Englannin maajoukkueen ja Tottenhamin maalivahdin Paul Robinsonin. Championship -kauden 2006–07 aikana Whiteheadesta tuli joukkueen kapteeni, kun hän korvasi tehtävässä Burnleyyn siirtyneen Steven Caldwell'n. Kauden päätteeksi Sunderland nousi Valioliigaan. Kausi 2007/08 alkoi hyvin ja Sunderland voitti ennakkosuosikki Tottenhamin 1–0. Onni ei ollut Whiteheaden puolella ja alkukauden Wigan -ottelussa saama vamma pitää keskikenttäpelaajan poissa pelikentiltä puolen vuoden ajan. ===Stoke City === Whitehed allekirjoitti neljän vuoden sopimuksen Stoke Cityn kanssa 24. heinäkuuta 2009. Hän teki Stoke City debyyttinsä 15 elokuuta 2009 ottelussa Burnleyta vastaan. Whitehedin hitaasti alkanut ura Stokessa on kääntynyt nousuun ja hän on saanut kiitosta valmentaja Tony Pulisilta. == Lähteet == == Aiheesta muualla == *Profiili soccerbase.comissa *Profiili Sunderlandin sivuilla Luokka:Englantilaiset jalkapalloilijat Luokka:Vuonna 1982 syntyneet Luokka:Elävät henkilöt
Vähemmistökieli

Vähemmistökieli tarkoittaa yleisesti kieltä, joka ei ole jonkin valtion valtakieli.Kielitoimiston sanakirja Vähemmistökieli voidaan määritellä myös tiukemmin. Euroopan neuvostossa on tehty alueellisia kieliä ja vähemmistökieliä koskeva eurooppalainen peruskirja. Se on kansainvälinen sopimus, jonka monet Euroopan neuvoston jäsenmaat ovat allekirjoittaneet ja jota Euroopan neuvosto valvoo. Peruskirjan määritelmän mukaan vähemmistökieliä ovat kielet, ”joita osa jonkin valtion väestöstä perinteisesti käyttää, mutta jotka eivät ole kyseisen valtion virallisten kielten murteita, maahanmuuttajien kieliä eivätkä keinotekoisia kieliä”. Euroopan unionin alue- ja vähemmistökielet, luettu 16.12.09 Tällaisia kieliä ovat esimerkiksi baski Espanjassa ja unkari Romaniassa. Vähemmistökielillä on hyvin erilaisia asemia eri yhteiskunnissa, ja niiden puhujamäärät vaihtelevat miljoonista muutamiin kymmeniin. Jos kielen puhujien määrä on kovin pieni, kieli muuttuu uhanalaiseksi ja lopulta katoaa kokonaan nuorempien sukupolvien siirtyessä käyttämään pelkästään valtaväestön kieltä. Useissa maissa vähemmistökielten asemaa pyritään tukemaan esimerkiksi lainsäädännöllä, joka takaa palveluiden saamisen kyseisillä kielillä. ==Katso myös== * Kansalliskieli *Alueellisia kieliä tai vähemmistökieliä koskeva eurooppalainen peruskirja ==Lähteet== == Kirjallisuutta == * Luokka:Kielet Luokka:Kielipolitiikka
Greatest hits (Monkees)

The Monkees Greatest Hits on vuonna 1995 julkaistu The Monkees-yhtyeen kokoelmalevy. == Kappaleet == # (Theme From) The Monkees (2:21) # Last Train To Clarksville (2:46) # I Wanna Be Free (2:27) # I'm A Believer (2:47) # (I'm Not Your) Steppin' Stone (Single Version) (2:23) # Mary, Mary (2:17) # A Little Bit Me, A Little Bit You (2:51) # The Girl I Knew Somewhere (2:35) # Randy Scouse Git (2:36) # Pleasant Valley Sunday (Single Version) (3:11) # Words (Single Version) (2:52) # Daydream Believer (3:01) # Goin' Down (4:25) # Valleri (2:21) # D.W. Washburn (2:51) # It's Nice To Be With You (2:54) # Porpoise Song (Theme From 'Head') (Single Version) (4:13) # Listen To The Band (Single Version) (2:34) # That Was Then, This Is Now (Micky Dolenz And Peter Tork) (4:04) # Heart & Soul (3:44) Luokka:Vuoden 1995 kokoelma-albumit Luokka:Yhdysvaltalaiset pop rock -albumit
Sendhil Ramamurthy

Sendhil Amithab Ramamurthy (s. 17. toukokuuta 1974 Chicago, Illinois, Yhdysvallat) on yhdysvaltalainen näyttelijä. Hänellä on intialaiset sukujuuret. Ramamurthy tunnetaan parhaiten roolistaan Mohinder Sureshina televisiosarjassa Heroes. Hän on ollut vuodesta 1999 naimisissa Olga Sosnovskan kanssa. Pariskunnalla on yksi lapsi. Ramamurthy on näytellyt muun muassa elokuvissa My Sexiest Mistake, Little India ja Thanks to Gravity sekä vieraillut televisiosarjoissa Greyn anatomia ja Sairaalaelämää. == Elokuvat == *In the Beginning (2000, TV) *Little India (2001) *Death, Deceit & Destiny Aboard the Orient Express (2001) *My Sexiest Mistake (2004, TV) *Thanks to Gravity (2006) *Blind Dating (2006) == Aiheesta muualla == * Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt
Wallingford Riegger

Wallingford Constantine Riegger (29. huhtikuuta 1885 – 2. huhtikuuta 1961) oli yhdysvaltalainen säveltäjä. Hän käytti monissa töissään Schönbergin 12-säveljärjestelmää. Rieggerin oma soitin oli sello. Hän opiskeli Yhdysvaltain lisäksi Saksassa ja opetti itse myöhemmin muun muassa Draken yliopistossa ja Ithaca Collegessa. Riegger kuoli erikoisen onnettomuuden seurauksena New Yorkissa vuonna 1961: hän sotkeutui kahden tappelevan koiran talutushihnoihin, kaatui, löi päänsä ja menehtyi saamiinsa vammoihin. Luokka:Yhdysvaltalaiset säveltäjät Luokka:Vuonna 1885 syntyneet Luokka:Vuonna 1961 kuolleet
Poppa Joe

”Poppa Joe” on brittiläisen Sweet-yhtyeen kappale ja single, joka julkaistiin alkuvuodesta 1972.Väistö, Perttunen 2003, s.17. Kuten yhtyeen kaikki vuosien 1971–1972 singlejen a-puolet, myös ”Poppa Joe” on Nicky Chinnin ja Mike Chapmanin säveltämä. Kappale on 1970-luvun purukumipoppia, josta löytyy myös vaikutteita karibialaisesta musiikista.Väistö, Perttunen 2003, s. 26. Kuten yhtyeen kaikkien viiden ensimmäisen RCA Recordsin julkaiseman singlen kohdalla, Sweet ei soita a-puolella itse, vaan musiikista vastaavat studiomuusikot. ”Poppa Joe” nousi listaykköseksi ainakin kahdeksassa maassa, mukaan lukien Suomessa.Väistö, Perttunen 2003, s. 27. Britanniassa ”Poppa Joe” oli korkeimmillaan listan sijalla 11. Singlen b-puoli on yhtyeen esikoisalbumille sisältyvä ”Jeanie”, joka puolestaan oli yhtyeen jäsenten itse tekemä ja soittama. Siitä mahdollisesti suunniteltiin jopa a-puolta, koska siitä kuvattiin ”Poppa Joen” tavoin promovideo.Väistö, Perttunen 2003, s. 16–17. Singlen kummatkin kappaleet julkaistiin myöhemmin samana vuonna myös kokoelmalevyllä The Sweet’s Biggest Hits. Eddy julkaisi ”Poppa Joesta” suomenkielisen version ”Pappa Joe”. Sanat teki Vexi Salmi salanimellä Leo Länsi. ==Kappaleet== A-puoli # B-puoli # * ==Lähteet== * ===Viitteet=== == Aiheesta muualla == *Promovideo yhtyeen virallisella YouTube-kanavalla Luokka:Sweetin kappaleet Luokka:Vuoden 1972 kappaleet
Tom Walkinshaw

Tom Walkinshaw (14. elokuuta 1946 Midlothian, Skotlanti Iso-Britannia – 12. joulukuuta 2010 Oxfordshire, Skotlanti Iso-Britannia) oli skotlantilainen kilpa-autoilija, Formula 1 -tallipäällikkö ja Tom Walkinshaw Racing -yhtiön perustaja. Hän omisti myös Englannissa rugbyä pelaavan Gloucester Rugby -joukkueen. Walkinshaw kuoli syöpään 12. joulukuuta 2010 64-vuotiaana. == Ura moottoriurheilussa alkaa == Walkinshaw perusti vuonna 1975 Tom Walkinshaw Racingin (TWR), joka suunnitteli sekä rakensi kilpa- ja ralliautoja muun muassa Rover- ja Porsche-merkeillä. Sen autoilla kilpailtiin eri autoilusarjoissa, välillä hyvälläkin menestyksellä, muun muassa voittamalla Le Mansin 24 tunnin ajon neljästi (vuosina 1988 ja 1990 Jaguar-yhteistyössä ja vuosina 1996–97 Porsche-yhteistyössä). Formula 1 -ympyröihin Walkinshaw pääsi kun hänet palkattiin Benettonin F1-talliin vastaavaksi suunnittelijaksi vuonna 1992. Kaudella 1994 Michael Schumacher voitti tallin autolla ensimmäisen mestaruutensa, ja samana vuonna Walkinshaw joutui selvittelyn kohteeksi kun tallin autoista löytyi muun muassa kiellettyä elektroniikkaa. Rangaistuksia ei kuitenkaan tullut, koska FIA ei pystynyt todistamaan että autot olisivat olleet sääntöjenvastaisia itse kilpailutapahtumissa. Vuonna 1995 Walkinshaw osti puolet Ligierin F1-tallista Benettonin tallipäällikkö Flavio Briatorelta. Walkinshaw olisi halunnut hankkia tallin kokonaan omistukseensa, mutta se ei onnistunut, joten kaupat peruttiin. Niinpä hän hankki Arrowsin F1-tallin ja ryhtyi samalla tallipäälliköksi. Kaudella 1997 Walkinshaw onnistui saamaan talliinsa edellisen kauden mestarin Damon Hillin, vaikka tallin kilpailukykyyn ei uskottu. Talli saavutti kauden aikana yhdeksän pistettä ja sijoittui valmistajien sarjassa kahdeksanneksi. Paras sijoitus oli Hillin ajama kakkossija Unkarin GP:ssa, jonka oli lähellä voittaa ennen kytkinongelmia. == Maksumieheksi == TWR Group työllisti vuonna 1997 1500 henkeä Britanniassa, Ruotsissa, Australiassa ja Yhdysvalloissa. Se joutui kuitenkin selvitystilaan vuonna 2002 kun Walkinshaw'n F1-tallilla oli suuria talousvaikeuksia. Walkinshaw muun muassa maksoi itse omista rahoistaan noin viisi miljoonaa euroa, jotta sai tallin moottorivelat maksettua Cosworthille ja autot radalle Silverstonessa. Lopulta Saksan GP kolme viikkoa myöhemmin jäi tallin viimeiseksi, vaikka kaudesta oli vielä viisi osakilpailua ajamatta. Tallin kaatumisen jälkeen varoja perittiin Walkinshaw'lta henkilökohtaisesti ja lopulta myös TWR-yhtiö joutui lopettamaan toimintansa. == Lähteet == == Aiheesta muualla == * Grandprix.com Luokka:Formula 1 -tallipäälliköt Luokka:Brittiläiset autourheilijat Luokka:Brittiläiset urheiluvaikuttajat Luokka:Vuonna 1946 syntyneet Luokka:Vuonna 2010 kuolleet
Nansenin kansainvälinen pakolaistoimisto

Nansenin kansainvälinen pakolaistoimisto (ransk. Office international Nansen pour les réfugiés, engl. Nansen International Office for Refugees) oli Kansainliiton alajärjestö, jonka tehtävänä oli huolehtia kansainvälisesti pakolaisista. Järjestö toimi vuosina 1930–1939, ja sille myönnettiin Nobelin rauhanpalkinto vuonna 1938. ==Historia== Vuoden 1930 lopulla perustettu järjestö aloitti toimintansa varsinaisesti 1. huhtikuuta 1931. Organisaatio oli ensimmäisen Kansainliiton Pakolaisasiain pääkomission seuraaja. Pääkomissiota oli johtanut sen perustamisesta 27. kesäkuuta 1921 lähtien norjalainen pakolaisasiain päävaltuutettu Fridtjof Nansen, joka oli kuollut alkuvuodesta 1930. Kansainliiton sihteeristö katsoi kuitenkin tarpeelliseksi järjestää apua pakolaisille eri puolilla maailmaa. Toimiston tehtäväksi tulivat eritoten poliittisten pakolaisten virrat Saksasta, Italiasta ja Espanjasta, joissa kaikissa maissa oli valtaan tullut diktaattori. Vielä toimintansa loppuvaiheissa toimisto sai laajan työkentän Itävallan pakolaisista. Melko pian Nobelin rauhanpalkinnon saamisen jälkeen Nansenin kansainvälinen pakolaistoimisto suljettiin, mutta sen työtä jatkamaan perustettiin Lontoossa toiminut Kansainliiton pakolaisasiain pääkomissio. ==Katso myös== *Nansen-passi ==Aiheesta muualla== *Nobel-komitean järjestön esittelysivut ===Kirjallisuutta aiheesta=== *Adams, Walter, Extent and Nature of the World Refugee Problem, The Annals of the American Academy of Political and Social Science, 203 (toukokuu, 1939) 26–36. *Convention Relating to the Status of Refugees. Pariisi, Nansen Office for Refugees, 1938. *Hansson, Michael, The Refugee Problem. London, League of Nations Union, 1938. *Hansson, Michael, The Refugee Problem and the League of Nations. Conference held at the Norwegian Nobel Institute, Oslo, Tammikuu, 7, 1938. Geneva, 1938. *Macartney, Carlile A., Refugees: The Work of the League. London, 1930. *Nansen, Fridtjof, Armenian Refugees, League of Nations Document C. 237. 1924. *Nansen, Fridtjof, Russian Refugees: General Report on the Work Accomplished up to March 15, 1922, League of Nations Document C. 124. M. 74. 1922. *Nansen International Office for Refugees. Report by the Governing Body to the Twelfth Assembly of League of Nations [A.27. 1931.]. Katso myös: M. Michael Hansson, Former President of the Governing Body of the Nansen International Office for Refugees, on the Activities of the Office from July 1st to December 31st, 1938. [A. 19. 1939. xii] (1939. xii. B.2). *Simpson, Sir John Hope, The Refugee Problem: Report of a Survey. London, 1939. *Statutes of Nansen International Office for Refugees as Approved by the Council on January 19th, 1931, League of Nations, Official Journal, helmikuu, 1931, pp. 309–311. Luokka:Kansainväliset järjestöt Luokka:Nobelin rauhanpalkinnon saajat
Donald Moffat

Donald Moffat (26. joulukuuta 1930 – 20. joulukuuta 2018Donald Moffat, 87, a Top Actor Who Thrived in Second Billings, Dies) oli brittiläissyntyinen, sittemmin yhdysvaltalaistunut näyttelijä. Hän opiskeli Royal Academy of Dramatic Artsissa ja on pitkän uransa aikana menestynyt sekä elokuvissa, televisiossa että teatterissa. Hän meni 13. kesäkuuta 1970 naimisiin Gwen Arnerin kanssa. == Elokuvia == * Valkoiset leijonat (1980) * The Thing – ”se” jostakin (1982) * Soittorasia (1989) * Tapaus Henry (1991) * Kuokkavieras (1992) * Isku Kolumbiaan (1994) == Lähteet == == Aiheesta muualla == * Luokka:Brittiläiset näyttelijät Luokka:Yhdysvaltalaiset näyttelijät Luokka:Vuonna 1930 syntyneet Luokka:Vuonna 2018 kuolleet
Rieskalähteen koulu

Rieskalähteen koulu sijaitsee Turun kaupungissa Vätin kaupunginosassa Satakunnantien ja Tampereentien välissä. Rieskalähteen koulussa toimii oppilaskunnan hallitus ja koulussa järjestetään tukioppilastoimintaa. Koulussa toimii peruskoulun 7.–9. vuosiluokat. Koulussa on noin 650 oppilasta ja reilut 50 opettajaa. Turun painotetun matematiikan oppilaat opiskelevat Rieskalähteen matematiikkaluokalla. ==Rakennus== Olli Vahteran suunnittelema, vuonna 1963 valmistunut rakennus oli alun perin Läntinen kansalaiskoulu. Rakennukseen on tehty muutoksia ainakin vuonna 1973. Monimuotoisen rakennuksen julkisivut ovat harjattua terästä ja betonia, profiloitua kuparilevyä ja laattaterässäleikköä. ==Lähteet== == Aiheesta muualla == * Rieskalähteen koulun kotisivut Luokka:Turun peruskoulut Luokka:Turun rakennukset ja rakennelmat
Owen Garriott

Owen Kay Garriott (22. marraskuuta 1930 – 15. huhtikuuta 2019) oli yhdysvaltalainen astronautti. Garriott syntyi Enidissä, Oklahomassa, ja valmistui Enid High Schoolista vuonna 1948, sen jälkeen Oklahoman yliopistosta. Hänet otettiin NASA:n töihin vuonna 1965, ja hän osallistui SL-3- (1973) ja STS-9-missioihin (1983). Garriott lähti NASA:sta kesäkuussa 1986. Hänet otettiin "Astronaut Hall of Fameen" vuonna 1997. Garriott on naimisissa ja hänellä on neljä aikuista lasta, joista yksi on Ultima- tietokonepelisarjan luoja ja avaruusturisti Richard Garriott. == Lähteet == == Aiheesta muualla == *Owen Garriottin elämäkerta NASAn sivuilla (englanninkielinen) * Luokka:Yhdysvaltalaiset avaruuslentäjät Luokka:Vuonna 1930 syntyneet Luokka:Vuonna 2019 kuolleet
Antónios Pepanós

Antónios Pepanós (, joskus myös Pépanos, Πέπανος, 1866 – ?) oli kreikkalainen uimari, joka osallistui vuoden 1896 kesäolympialaisiin voittaen hopeaa 500 metrin vapaauinnissa. Ennen vuoden 1896 Ateenan kesäolympialaisia, Pepanós oli epäröinyt osallistumistaan, koska hän oli jo 30-vuotias, ja ohittanut omasta mielestään parhaat kautensa. Lopulta hän päätti osallistua 500 metrin vapaauintiin, johon osallistui Pepanóksen lisäksi vain kaksi uimaria. Pepanós sijoittuen toiseksi ajalla 9.57,6. Paul Neumann, joka voitti kilpailun, ui matkan aikaan 8.12,6. ==Lähteet== Luokka:Kreikkalaiset olympiamitalistit Luokka:Kreikkalaiset uimarit Luokka:Vuonna 1866 syntyneet Luokka:Kuolinvuosi puuttuu
Village Roadshow Pictures

Village Roadshow Pictures on yhdysvaltalainen elokuvayhtiö. Village Roadshow on australialainen viihdealan yritys, joka on perustanut Village Roadshow Picturesin. Yhtiö toimii usein yhteistyössä Warner Brosin kanssa elokuvien rahoittamisessa. == Elokuvia == *Lumotut sisaret (1998) *Terapian tarpeessa (1999) *Matrix (1999) *Deep Blue Sea (1999) *Kolme kuningasta (1999) *Tango kolmelle (1999) *Gossip (2000) *Space Cowboys (2000) *Red planet – punainen planeetta (2000) *Miss Kovis (2000) *Valentine (2001) *Spot (2001) *Exit Wounds (2001) *Salasana: Swordfish (2001) *Kuin kissat ja koirat (2001) *Pedon sydän (2001) *Training Day (2001) *Ocean’s Eleven – korkeat panokset (2001) *The Majestic (2001) *Kadotettujen kuningatar (2002) *Showtime (2002) *Kahdeksanjalkaiset kummajaiset (2002) *Pluto Nash (2002) *Aavelaiva (2002) *Jatkoterapian tarpeessa (2002) *Kahden viikon iskuaika (2002) *Unensieppaaja (2002) *Matrix Reloaded (2003) *Matrix Revolutions (2003) *Menneisyyden ote (2003) *Hanaa! (2004) *Taking Lives (2004) *Catwoman (2004) *Ocean’s Twelve (2004) *Constantine (2005) *Miss FBI – aseistettu ja ihana (2005) *House of Wax (2005) *Jali ja suklaatehdas (2005) *The Dukes of Hazzard (2005) *Huhupuhetta (2005) *Firewall (2006) *The Lake House (2006) *Happy Feet (2006) *Unaccompanied Minors (2006) *Ocean’s Thirteen (2007) *Sävel ja sanat (2007) *Naimalupa (2007) *Lucky You (2007) *The Invasion (2007) *Stranger in You (2007) *Speed Racer (2008) *Neopets (2009) *Legenda suojelijoista (2010) == Lähteet == == Aiheesta muualla == * Village Roadshow Picturesin verkkosivut * Village Roadshown verkkosivut Luokka:Australialaiset elokuvayhtiöt
Sofia Kallio

Sofia Kallio on suomalainen sopraano. Sofia Kallio aloitti lauluopinnot vuonna 2000 Turun ammattikorkeakoulussa. Vuonna 2001 hän jatkoi opintojaan saksalaisessa Karlsruhen musiikkikorkeakoulussa professori Marga Schimlin johdolla. Vuonna 2002 Kallio siirtyi Karlsruhen Oopperakouluun professori Mitsuko Shirain oppilaaksi. Kallion opettajana on viimeksi toiminut professori Roland Hermann. Kallio on osallistunut muun muassa Sherril Milnesin ja Brigitte Fassbaenderin mestarikursseille. Hän on valmistunut filosofian maisteriksi kulttuurihistorian laitokselta Turun yliopistosta vuonna 2000. Kallio sai kolmannen sijan Passaun kansainvälisessä laulukilpailussa Saksassa vuonna 2007 ja samana vuonna kolmannen sijan kansainvälisessä Sibelius- laulukilpailussa Suomessa. Kauden 2004–2005 Sofia Kallio oli kiinnitettynä Strasbourgin oopperan oopperastudioon ”Les Jeunes Voix du Rhin”. Vuodesta 2005 lähtien hän on ollut kiinnitettynä Pforzheimin oopperan solistikuntaan Saksassa ja syksystä 2008 Coburgin oopperaan. Kallio on esiintynyt Savonlinnan Oopperajuhlilla kesällä 2005 ja 2006. ==Lähteet== ==Aiheesta muualla== * Sofia Kallio, kotisivu Luokka:Suomalaiset sopraanot Luokka:Syntymävuosi puuttuu Luokka:Elävät henkilöt
Otto Herschmann

Otto Herschmann (4. tammikuuta 1877 – 14. kesäkuuta 1942) oli itävaltalainen, juutalainen urheilija ja olympiamitalisti. Herschmann osallistui vuoden 1896 kesäolympialaisissa 100 metrin vapaauintiin. Hän sijoittui toiseksi ajalla 1.22,8 häviten 0,6 sekuntia voittajalle, Alfréd Hajósille. Vuoden 1912 olympialaisissa hän kuului hopeaa voittaneeseen Itävallan säilämiekkailujoukkueeseen. Hän toimi tuolloin myös Itävallan olympiakomitean puheenjohtajana ja on ainoa kansallisen olympiakomitean puheenjohtaja, joka virassa toimiessaan on saavuttanut olympiamitalin. Natsit pidättivät Herschmannin Wienissä 14. tammikuuta vuonna 1942 ja hänet karkotettiin Sobibórin keskitysleirille. Hän kuoli Izbicassa Saksan miehittämässä Puolassa myöhemmin samana vuonna. Herschmann on valittu kansainväliseen juutalaisten urheilijoiden Hall of Fameen. 7\. marraskuuta 2001 Herschmannin kotikaupunki Wien nimesi erään kujan Herschmannin muistoksi Otto-Herschmann-Gasseksi (). ==Lähteet== *Otto Herschmann International Jewish Sports Hall of Famen sivustolla Luokka:Itävaltalaiset uimarit Luokka:Itävaltalaiset miekkailijat Luokka:Itävaltalaiset olympiamitalistit Luokka:Vuonna 1877 syntyneet Luokka:Vuonna 1942 kuolleet
Silmät sydämeeni

Silmät sydämeeni on vuoden 2007 Idols-kisassa kolmanneksi sijoittuneen Kristiina Braskin esikoisalbumi, joka julkaistiin marraskuussa 2007. Albumilta julkaistiin neljä singleä ”Nyt mä meen”, ”Silmät sydämeeni”, ”Pilvet valmiina” ja ”Liian kaukana”. Albumi nousi Suomen virallisen albumilistan sijalle 9 viikolla 46/2007, mikä oli myös sen korkein sijoitus. Levy on myynyt kultaa, yli 15 000 kappaletta. ==Kappaleet== # # # (albumiversio) # # # # # # # # (Teleks -cover) # (singleversio) ==Singlet== ===Nyt mä meen=== Albumin ensimmäisenä julkaistiin 10. lokakuuta 2007 kappale "Nyt mä meen". Single lähti soimaan radioissa varsin nopeasti, mutta kovin suurta menestystä siitä kuitenkaan ei tullut. Singlellä on kappaleesta radiosoittoon tarkoitettu singleversio. Myöhemmin albumilla julkaistiin kappaleesta albumiversio, tosin mukana oli myös singleversio. ===Silmät sydämeeni=== Toinen single "Silmät sydämeeni" julkaistiin joulukuussa 2007. Kappale lähti soimaan radioissa hitaasti, mutta nousi myöhemmin monen radiokanavan soitetuimpien kappaleiden joukkoon. Kappale sai arvosteluissa parempia arvosanoja kuin ensimmäinen single Nyt mä meen. Singlellä on myös mukana Teleksin tekemä Unohtaisinpa. Single julkaistiin vain promosinglenä. ===Pilvet valmiina=== Kolmas single "Pilvet valmiina" lähetettiin radioille toukokuussa 2008. Harva radiokanava otti kappaletta soittolistoilleen, mutta esimerkiksi Radio Nova soitti sitä kohtalaisen paljon. Braskin kotisivuilla kerrottiin, että kappaleeseen kuvattaisiin musiikkivideo, mutta sen tekeminen sittemmin ilmeisesti peruuntui. ===Liian kaukana=== Neljäs single lähetettiin radioille elokuun lopussa 2008. Single ei menestynyt. ==Lähteet== Luokka:Vuoden 2007 esikoisalbumit Luokka:Kristiina Braskin albumit Luokka:Jukka Immosen tuottamat albumit Luokka:Jukka Backlundin tuottamat albumit Luokka:Markus Koskisen tuottamat albumit
John Astin

thumb|John Astin John Allen Astin (s. 30. maaliskuuta 1930) on yhdysvaltalainen näyttelijä. Hän on näytellyt sekä elokuvissa että televisiossa, merkittävimpänä roolina Gomez Addams sarjassa The Addams Family 1960-luvulla. Astin syntyi Baltimoressa Marylandissa, Margaret Linnie Mackenzien ja lääkäri Allen Varley Astinin pojaksi. Hän opiskeli matematiikkaa Johns Hopkinsin yliopistossa ja Washington & Jefferson Collegessa. Astin oli vuonna 1969 Oscar-ehdokkaana ja vuonna 1993 Emmy-ehdokkaana. Hän on ollut vuodesta 1989 lähtien naimisissa Valerie Ann Sandobalin kanssa. ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Vuonna 1930 syntyneet Luokka:Elävät henkilöt
Philip Bosco

Philip Michael Bosco (26. syyskuuta 1930 – 3. joulukuuta 2018Philip Bosco, Tony-Winning Character Actor, Is Dead at 88) oli yhdysvaltalainen näyttelijä. New Jerseyssä syntynyt Bosco opiskeli St. Peter's Preparatory Schoolissa ja Washington DC:n Katolisessa yliopistossa. Hänen vanhempansa olivat Margaret Raymond ja Philip Lupo Bosco. Hän meni 2. tammikuuta 1957 naimisiin Nancy Ann Dunklen kanssa. Parille syntyi seitsemän lasta: Jenny, Diane, Philip, Chris, John, Lisa ja Celia. Bosco aloitti uransa Broadway-teatterissa. Teatterin ulkopuolella hänellä oli useita rooleja, muun muassa televisiosarjassa Kova laki. Hänet palkittiin Emmy- ja Tony-palkinnoilla. Bosco esiintyi myös esimerkiksi elokuvissa Sanaton rakkaus (1986), Kylmää terästä (1989), Kuka sanoo tahdon (1997) ja Hitch – Lemmentohtori (2005). ==Lähteet== == Aiheesta muualla == * Luokka:Yhdysvaltalaiset näyttelijät Luokka:Daytime Emmy -palkinnon saajat Luokka:Vuonna 1930 syntyneet Luokka:Vuonna 2018 kuolleet Luokka:Tony-palkinnon saajat
Naamiotrappi

Naamiotrappi (Neotis heuglinii) on itäafrikkalainen trappien heimoon kuuluva kurkilintu. Lajin tieteellinen nimi heuglinii tulee Theodor von Heuglinista. Neotis-suvun kuvaili Richard Bowdler Sharpe 1893. Sukuun kuuluu 4 lajia. == Koko ja ulkonäkö == Linnun selkä on tummanruskea valkoisin viiruin, alapuoli ja pitkä kaula valkeat ja naama musta. == Esiintyminen == Naamiotrappi elää Itä-Afrikassa Djiboutissa, Etiopiassa, Keniassa ja Somaliassa. Sitä tavataan myös Eritreassa. Sen elinalueen laajuus on noin 630 000 neliökilometriä ja kanta on elinvoimainen. == Lähteet == Luokka:Trapit
Larry Peerce

Lawrence "Larry" Peerce (s. 19. huhtikuuta 1930) on yhdysvaltalainen elokuvaohjaaja. Peerce syntyi oopperalaulaja Jan Peercen pojaksi New Yorkin Bronxissa. Hän ohjasi ensimmäisenä elokuvanaan Onnen hinnan vuonna 1964. Läpimurto oli viimeistään Philip Rothin romaaniin perustuva elokuva Hyvästi Columbus (1969). Peercen myöhempien elokuvien joukkoon lukeutuvat Paniikki stadionilla (1976), Queenie (1987) ja John Belushi – loppuun palanut (1989). == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1930 syntyneet Luokka:Elävät henkilöt